 UMengameli ugxeke ukubukelwa phansi kwentando yeningi News24UMengameli ugxeke ukubukelwa phansi kwentando yeningiNairobi - UMengameli waseKenya u-Uhuru Kenyatta ukhulume ngoLwesine wathi isinqumo seNkantolo eNkulu esithi alukho semthethweni ukhetho lwakamuva, kungukuvukela uMbuso nokweba intando yeningi kubantu.Ekhuluma ebonakala ukuthi uthukuthele, uKenyatta ugxeke ukuvukelwa koMbuso eKenya okwenziwe abantu abane enkantolo.UKenyatta wethule ingxenye enkulu yale nkulumo ngesiSwahili wathi inkantolo ibukele phansi intando yeningi ngokuthi izibalo azinamsebenzi, kepha imigudu elandelwayo yiyo ehamba phambili.Lesi sinqumo senkantolo sabantu abayidlanzana sesihlehlise inzuzo yeminyaka eminingi, esho, efanisa lesi sinqumo nokuvukelwa kwemibuso emazweni amaningi e-Afrika.OLUNYE UDABA: Inkantolo inqume ukuba kuvotwe kabusha eKenyaINkantolo eNkulu ngomhlaka-1 Septhemba yakhipha isinqumo esithi imiphumela yokhetho lwangomhlaka-8 Agasti ayikho semthethweni ngemuva kokulalela isikhalazo esafakwa yiqembu eliphikisayo eliholwa nguRaila Odinga.NgoLwesithathu, amajaji akhiphe isinqumo esiphelele, echaza kabanzi ngalesi sinqumo ethi ikhomishana eyongamele ukhetho ayizange iqinisekise ukuthi lolu khetho lukhululekile.I-Independent Electoral and Boundaries Commission IEBC isibeke umhlaka-26 Okthoba njengosuku okuzovotwa ngalo futhi, kepha kunongabazane wokuthi lolu khetho luzokwenzeka ngosuku olunqunyiwe. 